EkBass/fiwiki-20250220-pages-articles huggingface dataset:
Parksosaurus

Parksosaurus oli aiemmin Hypsilophodontidae-heimoon luokiteltu dinosaurusten suku, joka eli liitukaudella noin 73–66 miljoonaa vuotta sitten. Se eli samoihin aikoihin joidenkin heimoihin Hadrosauridae ja osalahkoon Ceratopsia kuuluvien dinosaurusten kanssa. Se oli 2,5 metriä pitkä kasvissyöjä. Sitä esiintyi Pohjois-Amerikassa. 1900-luvun alussa Parksosaurus sijoitettiin aluksi sukuun Thescelosaurus, mutta sittemmin se määriteltiin omaksi suvuksi. == Lähteet == == Aiheesta muualla == * http://www.bbcearth.com/prehistoricplanet/modal/parksosaurus Luokka:Linnunlantioiset
Aleksandr Volkov (jääpalloilija)

Aleksandr Nikolajevitš Volkov (, s. 4. helmikuuta 1953 Obuhovo, Moskovan alue, Neuvostoliitto) on entinen venäläinen jääpalloilija, pelipaikaltaan puolustaja. Volkov aloitti uransa Obuhovon joukkueessa, mutta Moskovan Filin valmentaja entinen pelaajasuuruus Mihail Osintsev kutsui hänet Moskovan Filin riveihin syksyllä 1971. Volkov pelasi Filissä vain kauden, jonka jälkeen alkoi hänen pitkä pelaajauransa Kauko-Idän Habarovskissa paikallisen huippujääpallojoukkueen SKA-Habarovskin riveissä. Seura kohosi 1980-luvulla Neuvostoliiton eliittiseuraksi, ja näin Volkov oli saavuttamassa seuran riveissä kolmea hopeaa ja viittä pronssia Neuvostoliiton pääsarjassa. Hänen uransa Habarovskissa jatkui aina 2000-luvun alkuun. Näin Volkov saavutti siihen eniten Beuvostoliiton ja Venäjänä pääsarjassa pelanneena pelaajana - 492 Neuvostoliiton pääsarjapeliä ja 17 maalia sekä 184 Venäjän pääsarjapeliä ja 1 maali eli kaiken kaikkiaan 28 pääsarjakaudella 676 peliä ja 18 maalia. Volkov menetti otteluennätyksensä joulukuussa 2012, jolloin venäläis- kazakstanilainen Juri Loginov ohitti hänen ennätyksensä. Aleksandr Volkov pelasi Neuvostoliiton huipulla kaudella 1982-1983, jolloin hänet valittiin maajoukkueeseen ja MM-kisoihin. Niissä hän saavutti Neuvostoliiton joukkueessa hopeaa. Uransa jälkeen hän toimi 2000-luvulla SKA-Neftjanik-2:n valmennus- ja joukkueenjohtotehtävissä. ==Saavutukset== Seurajoukkueissa * 3 Neuvostoliiton mestaruushopeaa 1982, 1986 ja 1989, * 5 Neuvostoliiton mestaruuspronssia 1979, 1981, 1984, 1985 ja 1988. Maajoukkueessa * Kerran MM-hopeaa 1983. ==Lähteet== * Volkov Bandysidan-tietokannassa ===Viitteet=== Luokka:Neuvostoliittolaiset jääpalloilijat Luokka:Venäläiset jääpalloilijat Luokka:Venäläiset jääpallovalmentajat Luokka:Vuonna 1953 syntyneet Luokka:Elävät henkilöt
Moodi (tilastotiede)

Moodi (Mo) eli tyyppiarvoTilastotieteen ja todennäköisyyslaskennan englantilais–suomalainen sanasto on havaintoaineiston useimmin esiintyvä arvo tai luokitellun aineiston luokkakeskus, jolla on suurin frekvenssi eli esiintymistiheys. Moodi on aritmeettisen keskiarvon ja mediaanin ohella keskiluku, jolla ilmaistaan tietoa satunnaismuuttujasta tai populaatiosta. Kvalitatiivista muuttujaa kuvatessa moodi on keskiluvuista käyttökelpoisin, koska luvuilla ei ole järjestystä eikä määrätyn arvon voida sanoa olevan toiseen verrattuna enempää "keskellä". Kvantitatiivisessa aineistossa moodi kuvaa aineistoa parhaiten, jos jakauma ei ole kovin epäsäännöllinen.Komulainen, Erkki & Karma. (2002): Tilastollisen kuvauksen perusteet käyttäytymistieteissä ==Aritmeettisen keskiarvon, mediaanin ja moodin vertailu== Yleisten keskilukujen vertailu { 1, 2, 2, 3, 4, 7, 9 } Tyyppi Kuvaus Esimerkki Tulos Aritmeettinen keskiarvo Joukon jäsenten summa jaettuna sen jäsenten lukumäärällä: \scriptstyle\bar{x} = \frac{1}{n}\sum_{i=1}^n x_i (1+2+2+3+4+7+9) / 7 4 Mediaani Mediaani on järjestetyn joukon keskimmäinen alkio. 1, 2, 2, 3, 4, 7, 9 3 Moodi havaintoaineiston useimmin esiintyvä arvo. 1, 2, 2, 3, 4, 7, 9 2 ===== Käyttöesimerkki ===== Kommuunissa asuu 6 henkilöä: 4 naista ja 2 miestä. Muuttuja "sukupuoli" jakaantuu arvoihin "nainen" (frekvenssi 4) ja "mies" (frekvenssi 2). Arvot "mies" ja "nainen" eivät ole lukuja, minkä vuoksi keskiarvon laskeminen ei ole mahdollista. Niillä ei ole määrättyä järjestystä, eikä näin ollen myöskään mediaania. Aineiston ainoa mielekäs keskiluku on moodi, joka kuvaa aineiston dominoivaa arvoa. Moodi on "nainen". == Luokitellun aineiston moodi == Luokitellun aineiston tapauksessa moodi kuvaa frekvenssiltään suurinta luokkaa. Tasavälisellä luokituksella frekvenssijakauman moodi on siinä luokassa, jota vastaava frekvenssi on suurin tai sitä vastaava histogrammi saavuttaa maksiminsa. Vastaavasti, kun luokitus ei ole tasavälinen, ei myöskään jakauman moodi välttämättä ole suurimman frekvenssin luokassa. Ilkka Mellin. (2006): Tilastolliset menetelmät: Johdanto == Moodi havaintoarvojen jakauman kuvaajana == Luokittelemattomassa aineistossa moodi on sen muuttujan arvo, jonka frekvenssi on suurin . Havaintoarvojen jakauman ollessa symmetrinen ja yksihuippuinen, havaintoarvojen keskiluvut moodi, mediaani ja aritmeettinen keskiarvo ovat identtiset Lund Research, (2013): Measures of Central Tendency. Kahden identtisen huippuarvon esiintyessä kyseessä on kaksihuippuinen (bimodal) aineisto ja molemmat arvot ovat aineiston moodeja. Useamman kuin kahden arvon esiintyessä korkeimmalla tiheydellä kutsutaan havaintoaineistoa monihuippuiseksi (multimodal). Aineistolla ei sanota olevan moodia, jos yksikään arvo ei toistu. Triola, Mario F. (2015): "Essentials of statistics". Pearson, 2015. ISBN 0-321-92459-2" === Moodi ja vinous === Aritmeettisen keskiarvon M, mediaanin Me ja moodin Mo asettuminen vinossa, jatkuvan muuttujan frekvenssijakaumassa. (i) Vasemmalle vinoilla jakaumilla :M < Me < Mo (ii) Symmetrisillä jakaumilla :M ≈ Me ≈ Mo (iii) Oikealle vinoilla jakaumilla :Mo > Me > M == Lähteet == Luokka:Tilastotiede
E. O. Mansukoski

Erkki Olavi Mansukoski (20. tammikuuta 1928 Jämijärvi – 30. elokuuta 2008 Helsinki) oli ekonomi, kauppaneuvos (1979)Luettelo kauppaneuvoksista, Kansallisbiografia ja vuorineuvos (1982)Luettelo vuorineuvoksista, Kansallisbiografia. Hän oli Kesko Oyj:n pääjohtaja 1983Facta 2001, WSOY 1981, 11. osa, palsta 24–1988. Hän työskenteli Keskon palveluksessa eri tehtävissä 40 vuotta, ennen pääjohtajakauttaan varapääjohtajana 1980–1983Matti Honkala, E. O. Mansukoski, Muistot. Hs.fi , viitattu 6.4.2015 == Lähteet == Luokka:Suomalaiset yritysjohtajat Luokka:Kauppaneuvokset Luokka:Vuorineuvokset Luokka:Vuonna 1928 syntyneet Luokka:Vuonna 2008 kuolleet
Kansan vapautusarmeijan ilmavoimat

Kansan vapautusarmeijan ilmavoimat (, Zhōngguó Rénmín Jiěfàngjūn Kōngjūn) on yksi Kiinan kansantasavallan kansan vapautusarmeijan viidestä puolustushaarasta. Osana kansan vapautusarmeijaa tämä on kuitenkin virallisesti kommunistisen puolueen aseelliseen siiven ilmavoimat, ja sen tehtävä on turvata ensisijaisesti puolueen valta-asema Kiinassa. Kansan vapautusarmeijan ilmavoimat perustettiin virallisesti 11. marraskuuta 1949. Ilmavoimien vahvuus on noin 398 000 henkilöä, mikä tekee niistä suurimmat ilmavoimat Aasiassa. Kiinan kansanvapautusarmeijan laivastolla on myös erilliset laivaston ilmavoimat (Kiinan kansanvapautusarmeijan laivaston ilmavoimat). ==Historia== Kansan vapautusarmeijan ilmavoimat perustettiin 11. marraskuuta 1949 ja sen ensimmäisinä ilma-aluksina toimivat kansallismielisiltä ja Japanilta vallatut lentokoneet. Samaan tapaan kuin kansan vapautusarmeija merivoimien komentajilla, uusien ilmavoimien päälystöllä oli kokemusta vain maasodasta. Vuonna 1957 ilmavoimiin liitettiin ennen itsenäiset kansan vapautusarmeijan ilmatorjuntajoukot. Vaikka ilmavoimat olivat periaatteessa itsenäinen puolustushaara, käytännössä ne olivat alisteisia maavoimille aina kylmän sodan loppuun saakka. Kommunistien voitettua Kiinan sisällissodan kansallismieliset olivat vetäytyneet Taiwaniin ja hallitsivat joitakin Taiwaninsalmen saaria. Toisen Taiwaninsalmen kriisin aikaan kansan vapautusarmeijan ilmavoimat ottivat yhteen Kiinan tasavallan ilmavoimien kanssa seitsemän kertaa. Ennen kriisiä tasavallan ilmavoimien koneiden oli ollut mahdollista lentää Kiinan mantereen yläpuolella aina Tianjiniin saakka. Kriisin myötä kansan vapautusarmeijan ilmavoimien osia sijoitettiin Taiwania vastapäätä, mikä rajoitti kansallismielisten ylilentoja. Kansallismieliset tekivät kuitenkin vielä tiedustelulentoja amerikkalaisilla U-2 lentokoneilla, joista viisi ammuttiin alas ennen kuin ohjelma lakkautettiin vuonna 1967. Vuoden 1949 jälkeen ilmavoimien kokoa on pienennetty kuusi kertaa vuosina 1960, 1970, 1975, 1985, 1992 ja 2003. Vähennykset ovat olleet osa koko kansanvapautusarmeijaa koskevista vähennyksistä, joilla pyritään luomaan ammattimaisemmat asevoimat. ==Organisaatio== Kansan vapautusarmeijan ilmavoimat on organisoinut johtonsa seitsemän sotilasalueen ilmavoimien kautta. Näitä ovat Shenyang, Peking, Lanzhou, Jinan, Nanjing, Kanton ja Chengdu. Kaluston osalta Kiinalla on ollut ongelmia tuottaa kotimaisia ilma-alus malleja. Se onkin ollut pitkälti riippuvainen venäläisistä lentokoneista ja lentokoneiden osista. Varsinaisen lentokaluston lisäksi ilmavoimien vastuulla on ilmatorjuntatykistö ja ilmatorjuntaohjukset. Ilmavoimiin kuuluu myös kolme laskuvarjodivisioona. ==Lähteet== Luokka:Kiinan asevoimat Luokka:Ilmavoimat
Probactrosaurus

Probactrosaurus oli Ornithopoda-osalahkoon kuulunut dinosaurusten suku, joka eli liitukauden alussa noin 110–100 miljoonaa vuotta sitten. == Kuvaus == Siihen kuulunut laji oli P. gobiensis. Se oli noin 4–6 metriä pitkä, korkeutta sillä oli 2,6 metriä ja paino oli noin 900 kiloa. == Ravinto == Probactrosaurus oli kasvissyöjä. Se pureskeli kasveja niiden hampaattomalla nokalla. Kuitenkin sillä oli hampaita leuan takaosassa. pienoiskuva|267x267px|Probactrosauruksen kallo Probactorosaurus söi havupuita ja saniaisia. == Löydöt == Se asui nykyisen Aasian alueella. Sen fossiileja on löydetty muun muassa Sisä-Mongoliasta (Kiina) ja Gansuista (Kiina). == Nimi == Sen nimesi Rozhdestvensky. Nimi Probactrosaurus tarkoittaa ”Before Bactrosaurus‭” eli suomeksi ”Ennen Bactrosaurusta”. == Lähteet == Luokka:Iguanodontia
Manutius

Manutius oli italialainen kirjanpainajasuku, jonka tunnettuja jäsenä ovat: * Aldus Pius Manutius (1449–1515) * Paulus Manutius (1512–1574), edellisen poika * Aldus Manutius nuorempi (1547–1597), Pauluksen poika
Sakari Marila

Matti Sakari Marila (s. 27. elokuuta 1945 Ilmajoki ) on suomalainen taidemaalari ja professori emeritus. Hänen taideteokset tunnetaan värikkäistä maalauksista. ==Henkilöhistoria== Marila opiskeli vuosina 1967- 70 Suomen Taideakatemian koulussa ja vuosina 1970­ - 71 Accademia di belle arti di Firenze:ssä. Hän piti debyyttinäyttelynsä Jyväskylässä 1971. Taiteellisen tuotantonsa rinnalla Marila toimi pitkään opetus- ja hallinnollisissa tehtävissä Taideteollisessa korkeakoulussa, jossa hän aloitti opettajana vuonna 1972 ja jatkoi siellä uraansa 37 vuotta. Vuodesta 1997 alkaen Marila toimi professorin virassa, josta hän eläköityi vuonna 2011. ==Taiteellinen tuotanto== Marila tunnetaan hehkuvien värien käyttäjänä. Uusimpressionistisista guassimaalauksista aloittanut taiteilija siirtyi myöhemmin sekatekniikkaan. Hänen maalauksensa ovat olleet kirkassävyisiä, ja sivellin ja piirrostekniikka on nopea ja tyylittelevä.Facta 2001, WSOY 1981, 11. osa, palsta 50 2000-luvulla hänen värinsä ovat lämpimiä ja ilmaisu lähenee abstraktia.Valoon viritettyjä maalauksia, Näyttelyt, Turun Sanomat [Linkki ei toimi, tieto hakusivulta] Marila on tehnyt myös lasimaalauksia, kuten Valtioneuvoston lisärakennuksen 16 neliön lasimaalauksen Karkelot (1982). ===Julkisia teoksia=== * Kevään saapuessa, 1977. (Valtion virastotalo, Ivalo) * Karkelot, 1982. (Lasimaalaus, Valtioneuvoston paviljonki, Helsinki) * Energiavirrat, 1983. (Keravan Energialaitos) * La Vie Merveilleuse, 1984. (Seinämaalaus ranskalaiseen risteilyalukseen) * Lasimaalaus, 1986. (Reitzin säätiö, Helsinki) * Päivien kehrä, 1986. (Seinämaalaus , Valamon luostari, Heinävesi) * Sanansaattajat, 1986. ( Alttarimaalaus, Kivistön kirkko, Vantaa) * Syke, 1987. (Lasimaalaus, ­Helsingin Osuuspankki, Mikonkadun konttori) * Viva!, 1992. (Lasimaalaus, Kanneltalo, Helsinki) == Lähteet == Luokka:Suomalaiset taidemaalarit Luokka: Suomalaiset professorit Luokka:Vuonna 1945 syntyneet Luokka:Elävät henkilöt
Maristiveljet

Maristiveljet (Institutum Fratrum Maristarum a Scholis, F. M. S.) on katolinen sääntökunta, jonka on perustanut Marcellin Champagnat (1789–1840) vuonna 1817 Lavallassa. Sen tehtäviin kuuluu kristillisen koulukasvatuksen antaminen nuorisolle. Vuonna 1981 siihen kuului 6 843 jäsentä.Facta2001, WSOY 1981, 10. osa, palsta 438 == Lähteet == Luokka: Katolisen kirkon sääntökunnat
Mate Trojanović

Mate Trojanović (, 20. toukokuuta 1930 Metković, Jugoslavian kuningaskunta – 27. maaliskuuta 2015 Maribor, Slovenia) oli Jugoslaviaa edustanut soutaja ja olympiavoittaja. Trojanović kuului Jugoslavian olympiakultaa voittaneeseen perämiehettömän nelosen miehistöön Helsingin kesäolympialaisissa 1952.Olympics at Sports-Reference.com Trojanović kuoli 84-vuotiaana Slovenian Mariborissa 27. maaliskuuta 2015.http://www.olimpijci.hr/novosti/detaljnije/preminuo-mate- trojanovi/http://hvk- gusar.hr/index.php?option=com_content&task;=view&id;=408&Itemid;=1 == Lähteet == * Mate Trojanović Bio, Stats and Results Olympics at Sports-Reference.com === Viitteet === Luokka:Jugoslavialaiset soutajat Luokka:Jugoslavialaiset olympiavoittajat Luokka:Vuonna 1930 syntyneet Luokka:Vuonna 2015 kuolleet
Arnošt Klimčík

Arnošt Klimčík (24. heinäkuuta 1945 Karviná – 21. maaliskuuta 2015) oli tšekkoslovakialainen käsipalloilija, olympiamitalisti ja maailmanmestari. Klimčík kuului Tšekkoslovakian olympiahopeaa saavuttaneeseen joukkueeseen Münchenissä 1972.Olympics at Sports-Reference.com Vuonna 1967 hän voitti maailmanmestaruuden.http://ihf.info/IHFCompetitions/CompetitionsArchive/MenWorldChampionships/tabid/4861/Default.aspx Klimčík kuoli pitkän ja vakavan sairastamisen jälkeen 69-vuotiaana 21. maaliskuuta 2015.http://isport.blesk.cz/clanek/live-sport/231422/zemrel- hazenkarsky-mistr-sveta-klimcik.html == Lähteet == * Arnošt Klimčík Bio, Stats and Results Olympics at Sports-Reference.com === Viitteet === Luokka:Tšekkoslovakialaiset käsipalloilijat Luokka:Tšekkoslovakialaiset olympiamitalistit Luokka:Vuonna 1945 syntyneet Luokka:Vuonna 2015 kuolleet
Ristiinnaulittu Kaaos

Ristiinnaulittu Kaaos on keväällä 1984 ilmestynyt hardcore-yhtye Kaaoksen ensimmäinen studioalbumi. Yhtye oli aikaisemmin julkaissut kaksi EP-levyä vuosina 1981–1982 ja sen kappaleita oli ilmestynyt myös muutamilla kokoelmilla. Albumi on julkaistu uudelleen kahdesti. Barabbas Recordsin oma uudelleenjulkaisu ilmestyi 1991 ja amerikkalaisen Havoc Recordsin vuonna 2003. Jälkimmäisessä on mukana kolme bonuskappaletta, jotka on äänitetty marraskuussa 1983 ja julkaistu alun perin kokoelmalla Yalta Hi-Life (1984). == Kappaleet == ;A-puoli # # # # # # ;B-puoli # # # # # # ;2003 uusintajulkaisun bonuskappaleet # # # == Muusikot == * Jakke – laulu * Epe – kitara * Vesku – basso * Poko – rummut * Sidney – kitara (2003 uudelleenjulkaisun bonuskappaleet) == Lähteet == *KAAOS: RISTIINNAULITTU KAAOS Finnmusic. Luokka:Vuoden 1984 esikoisalbumit Luokka:Suomalaiset hardcore punk -albumit
Apomiksia

ApomiksiNimitys:apomiksi, Tieteen termipankki, Viitattu 6.4.2015 t. vanh. apomiksiaEvolutiikan tutkimusongelmia – Sukupuolisuuden evoluutio, Viitattu 6.4.2015 on kasvitieteen ja mikrobiologian termi. Kasvitieteessä se tarkoittaa korkeampien kasvien lisääntymistä ilman hedelmöitystä. Sitä on kaksi päätyyppiä, agamospermia ja kasvullinen lisääntyminen. Eläintieteessä sitä vastaa partenogeneesi.Tieteen termipankki, Kasvitiede, Viitattu 6.4.2015 Mikrobiologiassa apomiksi taas on eräiden diploidien eliöiden lisääntymisen muoto, jossa solun rakenteet näyttävät siltä, että solu lisääntyy suvullisesti, mutta tarkemmalla tarkastelulla havaitaan, ettei näin olekaan.Tieteen termipankki, Mikrobiologia, Viitattu 6.4.2015 == Lähteet == Luokka:Kasvifysiologia Luokka:Mikrobiologia Luokka:Lisääntyminen
Roberto Soriano

Roberto Soriano (s. 8. helmikuuta 1991 Darmstadt, Saksa) on saksalaissyntyinen italialainen jalkapalloilija, joka edustaa Italian Serie A:ssa pelaavaa Bolognaa. Pelipaikaltaan molempijalkainen Soriano on keskikenttäpelaajahttp://www.transfermarkt.co.uk/roberto- soriano/profil/spieler/63186. Hän on pelannut myös Italian jalkapallomaajoukkueessa. == Seurajoukkueura == Saksassa syntynyt Soriano aloitti jalkapallon Bayern Münchenissä, jonka juniorijoukkueita hän edusti vuoteen 2009 asti. Vuonna 2009 hän siirtyi Italiaan ja Sampdorian riveihin. Kauden 2010–2011 Soriano oli lainalla Serie B:n Empolissa, jossa hän teki 27 ottelussa kaksi maalia. Debyytti Sampdorian paidassa tapahtui Serie B:n ottelussa lokakuussa 2011 Hellas Veronaa vastaanhttp://www.transfermarkt.co.uk/roberto- soriano/leistungsdatendetails/spieler/63186/verein/1038. Avausmaali syntyi sarjan viimeisellä kierroksella, toukokuussa 2012 AS Varesea vastaan. Kaudeksi 2012–2013 Sampdoria nousi Serie A:han ja Soriano teki pääsarjadebyyttinsä elokuussa 2012 AC Milania vastaan. Ensimmäisen pääsarjamaalinsa hän teki toisella pääsarjakaudellaan, marraskuussa 2013 SS Laziota vastaan. Hän oli seuran avainpelaajia, kunnes siirtyi kesällä 2016 espanjalaisseura Villarrealiin. == Maajoukkueura == Soriano on pelannut monissa Italian nuorten maajoukkueissa. Hän olisi voinut edustaa maajoukkuetasolla myös Saksaa, mutta valitsi Italian. Debyytti Italian A-maajoukkueessa tapahtui marraskuussa 2014 EM-karsintaottelussa Kroatiaa vastaanhttp://www.national-football- teams.com/player/57717/Roberto_Soriano.html. Hän pelasi kahdeksan maaottelua vuosina 2014–2015https://www.transfermarkt.com/roberto- soriano/nationalmannschaft/spieler/63186. == Muuta == Soriano syntyi Darmstadtissa, Saksassa vanhemmille, jotka olivat kotoisin Italian Avellinosta. Näin ollen Soriano sai valita maajoukkueensa Italian ja Saksan väliltä. Myös Sorianon isoveli, Elia Soriano, on ammattilaisjalkapalloilija. == Lähteet == Luokka:Italialaiset jalkapalloilijat Luokka:Vuonna 1991 syntyneet Luokka:Elävät henkilöt
Vihkisormus

250px|pienoiskuva|oikea|Valkokultainen vihkisormus Vihkisormus on sormus, joka annetaan avioliiton näkyväksi merkiksi yleensä avioliiton molemmille osapuolille. Alkujaan Yhdysvalloissa ja Kanadassa vihkisormusta pitivät pelkästään vaimot, mutta 1900-luvulla myös miehet rupesivat käyttämään niitä. Perinteenä vihkisormus on vuosisatoja vanha ja sitä käytetään monissa eri uskonnoissa ja kulttuureissa. Sormus on yleensä jalometallinen ja Suomessa naisilla siinä on usein koristeina vaikka timantteja, kristalleja ja smaragdeja. Vihkisormusta pidetään Suomessa yleensä vasemman käden nimettömässä.Vasen vai oikea nimetön? Vihkisormuksen paikka ei ole itsestäänselvyys. Saksassa ja Itävallassa sitä pidetään yleensä oikean käden nimettömässä. ==Katso myös== * Claddagh * Kihlasormus ==Lähteet== ==Aiheesta muualla== Luokka:Sormukset
Wellington Nem

Wellington Silva Sanches Aguiar (tunnetaan nimellä Wellington Nem, s. 6. helmikuuta 1992 Rio de Janeiro) on brasilialainen jalkapalloilija, joka edustaa Ukrainan valioliigassa pelaavaa FK Šah’tar Donetskia. Vasenjalkainen Nem on pelipaikaltaan joko vasen laitahyökkääjä tai hyökkäävä keskikenttäpelaajahttp://www.transfermarkt.co.uk/wellington- nem/profil/spieler/121988#subnavi. Hän on pelannut myös Brasilian jalkapallomaajoukkueessa. == Seurajoukkueura == Nem aloitti uransa Série A:n Fluminensessa, josta hän siirtyi kaudeksi 2011 lainalle saman sarjan Figueirenseen. Nem pelasi kauden aikana 26 ottelua tehden yhdeksän maalia. Hänet valittiin myös vuoden tulokkaaksi. Kaudeksi 2012 Nem palasi Fluminenseen, jossa hän voitti kauden jälkeen Brasilian mestaruuden. Hän pelasi seuran paidassa myös Copa Libertadoresissa. Heinäkuussa 2013 Nem siirtyi kahdeksalla miljoonalla eurolla Ukrainan valioliigan FK Šah’tar Donetskiin. Hän pelasi ensimmäisellä kaudellaan vain viisi ottelua tehden yhden maalin. Kaudella 2014–2015 hän debytoi seuran paidassa Mestareiden liigassahttp://www.transfermarkt.co.uk/wellington- nem/leistungsdatenverein/spieler/121988#subnavi. == Maajoukkueura == Nem pelasi vuonna 2009 Brasilian alle 17-vuotiaiden maajoukkueessa. Debyytti Brasilian jalkapallomaajoukkueessa tapahtui toukokuussa 2012 ystävyysottelussa Tanskaa vastaanhttp://www.national-football- teams.com/player/47687/Wellington_Nem.html. == Lähteet == == Aiheesta muualla == * * * Wellington Nem Soccerway-sivustolla Luokka:Brasilialaiset jalkapalloilijat Luokka:Vuonna 1992 syntyneet Luokka:Elävät henkilöt
Tesoman kirkko

Tesoman kirkko on Tampereen Tesomajärven kaupunginosassa sijaitseva arkkitehti Olavi Suvitien suunnittelema, vuosina 1977–1978 betonista ja tiilestä rakennettu kirkko. Seurakuntakeskuksen rippikoulu- ja seurakuntasalit voidaan liittää kirkkosaliin, jolloin sinne mahtuu yhteensä 330 henkeä ja kokonaispinta-ala on 1 050 neliötä. Seurakuntakeskuksessa on myös muita tiloja. Kirkon 12-äänikertaiset urut on valmistanut Kangasalan urkutehdas 1978. Kirkon alttarilla on taiteilija Laila Pullisen reliefi Nyt näemme kuin kuvastimessa, silloin kasvoista kasvoihin vuodelta 1978. Taideteos on valettu messinginvärisestä pronssivaluseoksesta ja painaa 500 kiloa. Kirkon kellot ovat vuodelta 1977, niihin on kaiverrettu tekstit Jumala on rakkaus ja Jolla on korvat, se kuulkoon. Tesoman kirkko on suojeltu rakennustaiteellisin ja kulttuurihistoriallisin perustein. == Lähteet == ==Aiheesta muualla== *Tesoman kirkon virtuaaliesittely (Viitattu 6.4.2015) Luokka:Tampereen kirkkorakennukset Luokka:Tampereen suojellut rakennukset Luokka:Suomen kivikirkot Kirkko
Milen Dobrev

Milen Atanasov Dobrev (, 22. helmikuuta 1980 Plovdiv – 21. maaliskuuta 2015 Plovdiv) oli bulgarialainen painonnostaja, olympiavoittaja, maailman- ja euroopanmestari. Dobrev voitti 94-kiloisten sarjassa olympiakultaa Ateenassa 2004.Olympics at Sports-Reference.com MM-kilpailuista Dobrev voitti neljä mitalia, joukossa sarjan 94 kg maailmanmestaruus Vancouverista 2003. EM- kilpailuista hän voitti kolme mitalia, joista kaksi kultaista.chidlovski.net Dobrev päätti kilpauransa vuonna 2008. Hänet löydettiin kotoaan kuolleena 21. maaliskuuta 2015. Dobrev oli kuollessaan vain 35-vuotias.http://www.bbc.com/sport/0/weightlifting/31999134 == Lähteet == * Milen Dobrev Bio, Stats and Results Olympics at Sports-Reference.com * Profiili chidlovski.net === Viitteet === Luokka:Bulgarialaiset painonnostajat Luokka:Bulgarialaiset olympiavoittajat Luokka:Vuonna 1980 syntyneet Luokka:Vuonna 2015 kuolleet
Marraskoski

Marraskoski on koski Rovaniemellä Ounasjoessa noin 37 km Rovaniemeltä pohjoiseen. Se on huomattava luontokohde. Rantakallioissa on pieniä hiidenkirnuja,Maisema-aluetyöryhmän mietintö II, Ympäristöministeriö, mietintö 66/1992 ja mahdollisesti kallioissa on ollut kivikautisia kalliopiirroksia. ==Kalliopiirrokset== Kosken rantakalliossa oletetaan olleen esihistoriallisia, kivikautisia kalliopiirroksia,Facta 2001, WSOY 1981, 10. osa, palsta 69 jotka joka tapauksessa ovat tuhoutuneetErkki Luoma-aho, Ihminen hävittää juurensa – kallioiden kuvat katoamassa, Suomen muinaistaideseura, viitattu 6.4.2015 joen perkauksen yhteydessä tehdyissä räjäytystöissäMarraskosken historiaa Rovaniemi.fi. Ne on leimannut epävarmoiksi tutkimuksissaan E. Kivikoski (Suomen kiinteät muinaisjäännökset, SKS 1966), mutta asian selvittäminen asiallisesti on tekemättäChristian Carpelan, Sivullisen mietteitä kalliokuvien äärellä Muinaistutkija 4/2000 s. 5. Kuviot löydettiin vuonna 1936, jolloin ne kuvattiin ja kopioitiin.Helena Taskinen, Suomen kalliomaalausten ja - hakkausten dokumentointimenetelmät s. 124 Suomen muinaistaideseura, viitattu 6.4.2015 (sisältää valokuvan piirroksista) == Lähteet == == Kirjallisuutta == *Peura, Tauno: Muistojemme Marraskoski : kylähistoriikki. Omakustanne, 1985. Luokka:Rovaniemen luonto Luokka:Suomen kosket Luokka:Kalliokuvat Luokka:Suomen muinaisjäännökset Luokka:Lapin historia
Pablo Carreño Busta

Pablo Carreño Busta (s. 12. heinäkuuta 1991 Gijón) on espanjalainen ammattilaistennispelaaja. Hän aloitti ammattilaisuransa vuonna 2009. 188 senttimetriä pitkä Carreño Busta pelaa oikealla kädellä. Hänen valmentajanaan toimii Javier Duarte. Carreño Bustan paras sijoitus ATP-maailmanlistalla on kaksinpelissä kymmenes sija syyskuussa 2017. Grand Slam -turnauksissa Carreño Busta on ollut parhaimmillaan Yhdysvaltain avoimissa välierissä vuonna 2017. Tokion olympialaisissa hän saavutti kaksinpelissä pronssia. Nelinpelissä Carreño Bustan paras rankingsijoitus on 16:s sija heinäkuussa 2017. Nelinpelissä hän oli loppuottelussa Yhdysvaltain avoimissa 2016 yhdessä Guillermo García-Lópezin kanssa. == Lähteet == == Aiheesta muualla == * * Luokka:Espanjalaiset tennispelaajat Luokka:Espanjalaiset olympiamitalistit Luokka:Vuonna 1991 syntyneet Luokka:Elävät henkilöt
Teuvan kirkko

Teuvan kirkko on Teuvalla sijaitseva vuonna 1953 tiilestä rakennettu päätytornillinen pitkäkirkko, jonka on suunnitellut arkkitehti Elsi Borg. Kirkko rakennettiin Teuvan vanhan kirkon tuhouduttua tulipalossa 1950\. Kirkko on suojeltu kirkkohallituksen suojelupäätöksellä vuonna 2019. Edellisen kirkon vakuutuskorvaukset eivät inflaation vuoksi riittäneet, vaan kirkko rakennettiin lahjoitusvaroin. ==Rakennus== Alttaripäädystä ulkonee runkohuonetta matalampi ja kapeampi kuori ja niiden välisestä kulmauksesta molemmin puolin sakasti ja kirkkosaliin yhdistettävissä oleva seurakuntasali. Runkohuoneessa on jyrkkä satulakatto, kirkkosali on kaksilaivainen. Päälaivassa on tasalakinen taitekatto, sivu- ja päälaivan välissä on pilaristo. Kirkon kellot ovat vuosilta 1865 ja 1972. Kirkkorakennus peruskorjattiin vuosina 1993–1994. Toinen peruskorjaus valmistuu keväällä 2020. ==Sisätilat== Kirkon pinta-ala on 800 neliömetriä, ja sinne mahtuu 750 henkeä. Kirkon alttaritaulun Kymmenen neitsyttä on maalannut Tove Jansson 1953, ja se on tekijänsä ainoa alttaritaulu. Kirkon saarnatuolin on suunnitellut Elsi Borg, ja apostoli Paavalia, evankelistoja ja Moosesta esittävät puuveistokset on veistänyt T. J. Korpi. Luovutettuun Karjalaan Lumivaaran kirkkoon valmistetut kattokruunut tuotiin sodan vuoksi Teuvalle ja asennettiin kirkkoon 1978. Seurakuntasalissa on tekstiilitaiteilija Kaarina Heikinheimon teos. Kirkon vanhemmat 32-äänikertaiset urut oli valmistanut Kangasalan urkutehdas 1953. Uudet 19-äänikertaiset urut valmisti Urkurakentamo Veikko Virtanen 1994, ja niiden julkisivun on suunnitellut Carl-Johan Slotte. == Lähteet == ==Aiheesta muualla== Luokka:Teuvan rakennukset ja rakennelmat Luokka:Etelä-Pohjanmaan kirkkorakennukset
Kurt Maflin

Kurt Graham Maflin (s. 8. elokuuta 1983 Lewisham, Lontoo, Englanti) on englantilaissyntyinen, mutta myöhemmin norjalaistunut snooker-ammattilainen. Hän on ollut ammattilainen vuodesta 2000 asti. == Ura == Maflinin ammattilaisura alkoi vuonna 2000. Tuolloin hän edusti Englantia. Tähänastisen uransa ainoan turnausvoiton Maflin otti vuonna 2003 ei-rankatulta Challenge Tourilta. Vuonna 2004 hän muutti Norjaan ja lopetti snookerin vuodeksi. Vuonna 2006 Maflin aloitti snookerin uudelleen, nyt edustaen Norjaa. Samana vuonna hän voitti amatöörien MM-kultaa Jordanian Ammanissa voittaen finaalissa Englannin Daniel Wardin. Vuonna 2009 Maflin joutui vakavaan auto- onnettomuuteen, joka piti hänet sivussa jonkin aikaa. Kaudella 2012-2013 Maflin selviytyi semifinaaleihin Players Championship Grand Finalissa ja kaudella 2014-2015 niin ikään semifinaaleihin China Openissahttp://snooker.org/res/index.asp?player=61. Hän voitti puolivälierissä entisen maailmanmestarin Shaun Murphyn. === Saavutuksia === Maflin on maailmanrankingissa huhtikuussa 2015 sijalla 38http://www.snooker.org/res/index.asp?template=31&season;=2014. Hänen paras ranking-sijoituksensa on 31:s sija helmi-maaliskuulta 2015. Maflin on saavuttanut urallaan 150 yli sadan breikkiä, ja hänen suurin breikkinsä on snookerin maksimibreikki 147 kaksi kertaa. == Muuta == Maflin on naimisissa amatöörisnookerpelaaja Anita Maflinin (o.s. Rizzuti) kanssa. Heillä on yksi poika, Neon. == Lähteet == Luokka:Englantilaiset snookerpelaajat Luokka:Norjalaiset snookerpelaajat Luokka:Vuonna 1983 syntyneet Luokka:Elävät henkilöt
Puureliefi (Mellunmäen metroasema)

Puureliefi on Veikko Turtiaisen tekemä reliefi Mellunmäen metroaseman liukuportaiden yläpuolella Helsingissä. Reliefin on lahjoittanut metroasemalle paikallinen Lionsklubi. == Lähteet == * Luokka:Helsingin metron taideteokset Luokka:Mellunkylä
Monokulaari

Monokulaari on muutettu linssikaukoputki, jota käytetään kaukaisten objektien tarkentamiseen lukuisten linssien tai prismojen kautta; prismoja käyttävä monokulaari on kevyt teleskooppi. Voluumi ja paino monokulaarissa ovat vähemmän kuin puolet verrattuna kiikareihin, jonka ansiosta sitä on helppo kantaa mukana. Monokulaarit tuottavat kaksiulotteisen kuvan, kun taas kiikarit kolmiulotteisen. Luokka:Optiset laitteet
Barry Hawkins

Barry Hawkins (s. 23. huhtikuuta 1979 Ditton) on englantilainen snooker- ammattilainen. Hän aloitti ammattilaisuransa vuonna 1996. Hawkins on saavuttanut urallaan noin 1,1 miljoonaa puntaa. == Ura == Hawkins aloitti uransa vuonna 1996, mutta saavutti menestystä vasta kaudella 2004-2005, päästen muun muassa puolivälieriin British Openissa ja välieriin Welsh Openissa. Hawkins on saavuttanut urallaan kolme rankingturnausvoittoa, vuonna 2012 Australian Goldfields Openin, 2014 Players Championship Grand Finalinhttp://www.snooker.org/res/index.asp?player=16ja 2017 World Grand Prixin. Hawkins on saavuttanut rankingvoittojen lisäksi kolme ei- rankingturnausten voittoa. Vuonna 1999 hän voitti yhden UK Tourin osakilpailun, vuonna 2007 Masters Qualifying Eventin ja vuonna 2010 yhden Pro Challenge Seriesin osakilpailun voiton. == Saavutuksia == Hawkinsin uran paras rankingsijoitus on neljäs tila, jolla sijalla hän on ollut kahdesti vuonna 2014. Huhtikuussa 2015 Hawkins on rankingissa sijalla viisihttp://www.snooker.org/res/index.asp?template=31&season;=2014. Hän on saavuttanut urallaan 309 yli sadan breikkiä, ja hänen suurin breikkinsä on maksimibreikki 147. == Lähteet == == Aiheesta muualla == * Barry Hawkins Snooker.orgissa Luokka:Englantilaiset snookerpelaajat Luokka:Vuonna 1979 syntyneet Luokka:Elävät henkilöt
Nonstop (taideteos)

Nonstop on Timo Heinon tekemä tilateos Rastilan metroaseman laiturin seinässä Helsingissä. Teos koostuu kuudestatoista kolmen metrin korkuisesta ja kahden metrin levyisestä teräslevystä. Teoksen kokonaispituus on 32 metriä ja paino noin 8000 kg. Osa Nonstopin teräslevyistä on kiillotettu, osa maalattu kiiltävän mustaksi ja osa on ruostumisen eri vaiheissa. == Lähteet == * === Viitteet === Luokka:Helsingin metron taideteokset Luokka:Vuosaari
Stuart Bingham

Stuart Bingham (s. 21. toukokuuta 1976 Basildon, Essex) on englantilainen snooker-ammattilainen. Hän aloitti ammattilaisuransa vuonna 1995. Bingham on vuoden 2015 snookerin maailmanmestari ja saavuttanut uransa aikana palkintorahaa lähes 4 miljoonaa puntaa. == Ura == Bingham aloitti ammattilaisuransa vuonna 1995. Seuraavana vuonna hän voitti amatöörien MM- kultaa Uudessa-Seelannissa. Bingham on saavuttanut urallaan kaksi rankingturnausvoittoa, neljä vähärankattua turnausvoittoa ja kuusi rankingitonta turnausvoittoahttp://www.snooker.org/res/index.asp?player=30. Hänen rankingvoittonsa ovat tulleet vuonna 2011 Australian Goldfields Openista ja 2014 Shanghai Mastersista. Vuonna 2013 hän hävisi Welsh Openin finaalin Stephen Maguirelle. Vuoden 2015 maailmanmestaruusturnauksessa Bingham voitti mestaruuden. Finaalissa kaatui Shaun Murphy framein 18-15. Lokakuussa 2017 Bingham asetettiin kuuden kuukauden pelikieltoon ja määrättiin maksamaan 20 000 puntaa sakkoina vedonlyöntirikkomuksista. Hän oli lyönyt vetoa sekä omista että muiden pelaajien otteluista, mikä on vastoin World Snooker Associationin sääntöjä.http://www.bbc.com/sport/snooker/41732548http://www.worldsnooker.com/wpbsa- statement-stuart-bingham/ == Saavutuksia == Binghamin paras rankingsijoitus on toinen toukokuulta 2015 maailmanmestaruuskilpailun jälkeen julkaistussa listassa.http://www.snooker.org/res/index.asp?template=31&season;=2014. Bingham on saavuttanut urallaan 583 sadan breikkiä, ja hänen suurin breikkinsä on maksimibreikki 147. == Muuta == Bingham meni naimisiin toukokuussa 2013 Michelle Binghamin (o.s. Shabi). Heillä on vuonna 2011 syntynyt poika. Bingham on tehnyt myös hyväntekeväisyystyötä ihmisoikeusjärjestö Amnesty Internationalille. == Lähteet == ==Aiheesta muualla== Luokka:Englantilaiset snookerpelaajat Luokka:Snookerin maailmanmestarit Luokka:Vuonna 1976 syntyneet Luokka:Elävät henkilöt
Expose (taideteos)

Expose on Jussi Nivan tekemä tilateos Vuosaaren metroasemalla Helsingissä. Aseman kattorakenteissa oleva teos on 84 metrin pituinen ja ulottuu sen päästä päähän. Teos koostuu ruiskumaalatuista, kahdeksan millimetrin paksuisista polykarbonaattilevyistä. Kutsukilpailun teosehdotuksessa 1997 Nivan teoksen nimenä oli Newtonin renkaat. == Lähteet == * Luokka:Helsingin metron taideteokset Luokka:Vuosaari
Keltainen nauha

Keltainen nauha () on tietoisuusnauha, jolla kantaja osoittaa tukensa endometrioosia sairastaville. Keltaista nauhaa ja väriä käytetään esimerkiksi Worldwide EndoMarch- kampanjassa, jonka tarkoituksena on lisätä endometrioositietoisuutta. Suomessa keltaiseen nauhaan on lisätty Endometrioosiyhdistys ry:n logo. ==Katso myös== *Tietoisuusnauha ==Lähteet== *http://endometrioosiyhdistys.fi/ == Aiheesta muualla == * http://endometrioosiyhdistys.fi/ * http://www.endomarch.org/ Luokka:Tietoisuusnauhat
Purkkaa ja jytää

Purkkaa ja jytää on HattiWatit-yhtyeen ensimmäinen pitkä albumi, ja se äänitettiin loka- ja marraskuussa 1995. Se julkaistiin ainoastaan C-kasettina, ja siinä on 14 rock-henkistä lastenlaulua, joista 12 on yhtyeen omaa tuotantoa. Cover-kappaleita kasetilla on ainoastaan kaksi: "On sika kunnossa" (M. A. Numminen), sekä suomenkielinen versio Richard Stanleyn Hurriganes- kappaleesta "The Phone Rang".https://www.finna.fi/Record/viola.60779 Suomenkieliset sanat tähän "Yksin kotona" -kappaleeseen on tehnyt Timo Ahonen. Molempien lainakappaleiden sovituksista vastaa HattiWatit. Albumin äänityksestä vastasi Hannu Sormunen, joka nykyisin toimii mm. Robinin managerina. == Kappaleet == === A-puoli === #Grande intro – (säv. ja sov. T. Ahonen) #Lällätyslaulu – (säv. ja san. T. Ahonen, sov. T. & J. Ahonen) #On sika kunnossa – (säv. ja san. M.A. Numminen, sov. HattiWatit) MAN Productions Oy #Kädet kohti kattoa – (säv. ja san. T. Ahonen, sov. HattiWatit) #Kitara ja kolme sointu – (säv. ja san. T. Ahonen, sov. T. & J. Ahonen) #Taxikuski – (säv. ja san. T. Ahonen, sov. T. & J. Ahonen) #Vedekieli (hip hop) – (säv. ja san. T. Ahonen, sov. T. & J. Ahonen) === B-puoli === #Räkärokki – (säv. ja san. T. Ahonen, sov. T. & J. Ahonen) #Mutsin murkina – (säv. ja san. T. Ahonen, sov. T. & J. Ahonen) #Yksin kotona (The phone rang) – (säv. Richard Stanley, suom. san. T. Ahonen, sov. HattiWatit) Love Kustannus #Lumiukko huutaa – (säv. ja san. T. Ahonen, sov. T. & J. Ahonen) #Pahaa unta – (säv. ja san. T. Ahonen, sov. T. & J. Ahonen) #HattiWatti boogie – (säv. ja san. T. Ahonen, sov. HattiWatit) #Hyvää yötä – (säv. ja san. T. Ahonen, sov. T. Ahonen & U. Sihvonen) == Kokoonpano == * Timo "Olli" Ohramaa – laulu ja taustalaulu * Uolevi "Ulle" Sihvonen – laulu (kappaleet A4, B3 ja B7) ja taustalaulu * Timo "Timppa" Ahonen – kitara, laulu (kappale B2), taustalaulu, koskettimet ja rumpujen ohjelmointi * Jari "Jarkka" Ahonen – basso * Raimo "Rampe" Kela – helistimet === Äänitys / Tuotanto / Kansi === * HattiWatit Group – tuotanto, kansitaiteilu * Hannu "Soppa" Sormunen – äänitys, taustalaulu (kappale A5) * Esko Kuokkanen – valokuva == Lähteet == == Aiheesta muualla == *HattiWatit - Kädet kohti kattoa (Hyvinkää, Ale Pub 28.03.2015) (youtube) *HattiWatit - Vedekieli (Hip Hop) (Hyvinkää, Ale Pub 28.03.2015) (youTube) Luokka:HattiWattien albumit Luokka:Vuoden 1995 esikoisalbumit
Matti Martikainen

Matti Jyrki Tapio Martikainen (27. elokuuta 1935 Kemijärvi – 15. syyskuuta 2023 VihtiKuolinilmoitus. Helsingin Sanomat 15.10.2023, s. B 25. (Maksullinen lähde.)) oli suomalainen geodeetti. Hän oli Teknillisen korkeakoulun geodesian professori vuodesta 1976 vuoteen 1990. Hänen tutkimusalaansa oli kunnallinen tietojärjestelmä.Facta 2001, osa 11, p. 78. WSOY 1981. == Lähteet == Luokka:Suomalaiset geodeetit Luokka:Suomalaiset professorit Luokka:Teknillisen korkeakoulun professorit Luokka:Vuonna 1935 syntyneet Luokka:Vuonna 2023 kuolleet
Olli Martio

Olli Tapani Martio (s. 2. syyskuuta 1941 Hausjärvi) on suomalainen matemaatikko ja Helsingin yliopiston emeritusprofessori. Hän on ollut Jyväskylän yliopiston matematiikan professori vuodesta 1980. Hänen tutkimusaiheitaan ovat variaatiointegraalien ekstremaalit ja kvasisäännölliset kuvaukset.Facta 2001, osa 11, p. 82. WSOY 1981. Hän oli vuodesta 1993 Helsingin yliopiston matematiikan professori. Olli Martio väitteli filosofian tohtoriksi Helsingin yliopistossa vuonna 1967, ja väitöskirjan nimi oli Boundary Values and Injectiveness of the Solutions of Beltrami Equations. Hän on julkaissut yli 170 tieteellistä artikkelia funktioteorian, epälineeristen osittaisdifferentiaaliyhtälöiden ja potentiaaliteorian alalta sekä osallistunut useiden kansainvälisten julkaisujen toimituskuntiin. == Lähteet == == Aiheesta muualla == * * Luokka:Suomalaiset matemaatikot Luokka:Vuonna 1941 syntyneet Luokka:Elävät henkilöt Luokka:Helsingin yliopiston professorit Luokka:Jyväskylän yliopiston professorit Luokka:Suomalaiset professorit
Niklas Edin

Johan Niklas Edin (s. 6. heinäkuuta 1985 Örnsköldsvik) on ruotsalainen curling-pelaaja ja olympiamitalisti. 171 senttimetriä pitkä ja 80 kilogrammaa painava Edin edustaa Karlstads CK:ta ja on nykyisin myös Ruotsin curling- maajoukkueen kapteenihttp://www.sports- reference.com/olympics/athletes/ed/niklas-edin-1.html . == Ura == Edin saavutti olympiapronssia vuoden 2014 talviolympialaisista Sotšista. Hänen kipparoimaan joukkueeseen kuuluivat myös Sebastian Kraupp, Fredrik Lindberg, Viktor Kjäll ja Oskar Eriksson. Vuoden 2010 talviolympialaisissa Vancouverissa Edinin kipparoima Ruotsi oli neljäs. MM-kilpailuista Edin on saavuttanut kaksi kultaa vuosilta 2013 ja 2015 sekä kaksi pronssia vuosilta 2011 ja 2012http://results.worldcurling.org/Person/Details/3400. EM-kilpailuista hänellä on kolme kultaa vuosilta 2009, 2012 ja 2014 sekä yksi hopea vuodelta 2011. Sekajoukkueiden EM-kilpailuista Edin on saavuttanut kaksi hopeaa. Vuonna 2009 Edin kipparoi Ruotsin kultaan talviuniversiadeissa Harbinissa joukkueella, joka oli täysin sama kuin vuoden 2014 talviolympialaisissa. == Lähteet == Luokka:Ruotsalaiset curlingpelaajat Luokka:Ruotsalaiset olympiamitalistit Luokka:Vuonna 1985 syntyneet Luokka:Elävät henkilöt
Kaarlo Vilho Martonen

Kaarlo Vilho (K. V.) Martonen (2. syyskuuta 1881 Vaasa – 7. helmikuuta 1949 Helsinki) oli Vaasan läänin maaherra 1930–1938 ja korkeimman hallinto-oikeuden hallintosihteeri 1938–1949.Facta 2001, WSOY 1981, 11. osa, palsta 83 Martonen työskenteli vuosina 1905–1919 eri viroissa Vaasan ja Kuopion läänin hallinnoissa sekä 1919–1930 Turun ja Porin läänin lääninsihteerinä. Hän osallistui vuonna 1917 suojeluskuntien perustamiseen ja sisällissodan aikana muun muassa Vaasan valtaukseen.Hallitussiht. K. V. Martonen 60-vuotias (maksullinen artikkeli) Helsingin Sanomat 2.9.1941, HS Aikakone. Viitattu 22.3.2018. Presidentti P. E. Svinhufvud nimitti Martosen maaherraksi elokuussa 1930 Lapuan liikkeen levottomuuksien vuoksi tehtävää tilapäisesti hoitaneen eversti Erik Heinrichsin tilalle.Vaasan läänin maaherra (maksullinen artikkeli) Helsingin Sanomat 10.8.1930, HS Aikakone. Viitattu 22.3.2018. Presidentti Kyösti Kallio erotti Martosen helmikuussa 1938, koska tämän maine oli kärsinyt erään avioero-oikeudenkäynnin seurauksena.Uusi maaherra Vaasan lääniin (maksullinen artikkeli) Helsingin Sanomat 5.2.1938, HS Aikakone. Viitattu 22.3.2018. == Lähteet == Luokka:Vaasan läänin maaherrat Luokka:Vuonna 1881 syntyneet Luokka:Vuonna 1949 kuolleet
Tiistenjoen kirkko

Tiistenjoen kirkko on Lapuan Tiistenjoella sijaitseva rakennusmestari Eero Ojaniemen johdolla 1952–1953 valmistunut puinen päätytornillinen pitkäkirkko, joka tehtiin 1941 palaneen kirkon tilalle. Kirkon rakennustoimikunta valittiin 1949. Rakennustöiden käynnistyttyä tehtiin ensin kivijalka talkootyönä. Puurakenteet tekivät urakalla kuortanelaiset Takasen veljekset. Uuden kirkon vihkiäiset olivat 27. syyskuuta 1953. Kirkon kellot ovat vuosilta 1982 ja 1979. Istumapaikkoja kirkossa on 550 hengelle. Runkohuoneesta ulkonee sitä kapeampi kuori ja pieni kylkiäinen. Runkohuoneessa on satulakatto, torni on nelipäätyinen ja sen ikkunat ovat suorapäätteiset, runkohuoneessa ne ovat pyörökaariset. Kirkkosali on jaettu pylväillä kolmilaivaiseksi, keskilaivan sisäkatto on pyöristetty ja sivulaivoissa on tasakatot. Kirkon alttaritaulu Tulkaa minun tyköni kaikki työtätekevät ja raskautetut on Kaarlo Lamminheimon 1953 maalaama. Kangasalan urkutehtaan alun perin Impilahden kirkkoon 1937 valmistamat 24-äänikertaiset urut tuotiin Tiistenjoen kirkkoon 1953. Poiketen normaalista kirkkorakennusta eikä viereistä seurakuntataloa omista seurakunta vaan kyläkirkkoyhdistys, jonka toimintaa seurakunta tukee. == Lähteet == Luokka:Lapuan kirkkorakennukset
Helsingholmen

Helsingholmen on saari Kemiönsaaren kunnassa. Se sijaitsee kunnan länsiosassa Gullkronanselän tuntumassa. Helsingholmen on 42 hehtaarin kokoinen ja sillä asuu vakituisesti kolme ihmistä. Saarella ei ole lainkaan kesäasutusta. Yhteysalus m/s Stella poikkeaa saarelle tilauksesta. Helsingholmen on ollut asuttu 1770-luvusta lähtien. Saarella asuu perhe, joka saa elantonsa kalastuksesta ja pienviljelystä. Helsingholmen on suosittu vierasvenesatama, jossa toimii kioski ja vuokrattava sauna. Saarella saa liikkua vapaasti ja siellä on useita luontopolkuja. Helsingholmen on lähinnä metsän peitossa. Saaren keskiosassa on niitty. Helsingholmenin asutus ja satama sijaitsevat pohjoisrannalla Hemvikenin äärellä. Saaren itäisellä niemellä on kaksi hiekkarantaa. ==Lähteet== ==Aiheesta muualla== Luokka:Kemiönsaaren saaret
Kaakkolammi (Tammelan Huuvala)

Kaakkolammi on Kanta-Hämeessä Tammelassa oleva järvi, joka kuuluu Ilmetynjoen valuma-alueeseen. Joki kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen. == Maantiede == Järven pinta-ala on 3,3 hehtaaria ja sen pituus on 350 metriä ja leveys 200 metriä. Siihen ei laske ojia, mutta järven luusua sijaitsee järven itärannalla, josta saa alkunsa 1,1 kilometriä pitkä laskuoja Kortesuon läpi Ilmetynjokeen. Järven rantaviiva on 0,97 kilometriä pitkä ja sen ranta on suomaastoa, jota ympäröi moreenipohjainen metsämaasto. Rannoille on rakennettu kaksi loma-asuntoa, joille johtaa metsätiet Portaalta. == Historia == Vuoden 1855−1856 Kalmbergin kartastossa järven nimi kirjoitettiin "Kakålampi". == Lähteet == Luokka:Ilmetynjoen valuma-alue Luokka:Tammelan järvet
Kakarlammi (Tammela)

Kakarlammi on Kanta-Hämeessä Tammelassa oleva järvi, joka kuuluu Ilmetynjoen valuma-alueeseen. Joki kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen. == Maantiede == Soikean muotoisen järven pinta-ala on 1,2 hehtaaria ja sen halkaisija on 130 metriä. Siihen laskee kaksi suo-ojaa eikä sillä ole kuitenkaan laskuojaa. Poistuvat vedet suotuvat ilmeisesti maaperään. Järven rantaviiva on 0,41 kilometriä pitkä ja sen ranta on suomaata, jota ympäröi pääosin moreenipohjainen metsämaasto. Järven länsiranta kuuluu kapean pitkittäisharjuun ja on hiekkapohjaista kangasmaastoa. Rannoille on rakennettu muutama loma-asuntoa, joille johtaa tiet yhdystieltä 2824. == Historia == Vuoden 1884 Senaatin kartastossa järvi nimenä luki "Kakaralampi". == Lähteet == Luokka:Ilmetynjoen valuma-alue Luokka:Tammelan järvet
Suolahden kirkko

Suolahden kirkko on Äänekosken Suolahdessa sijaitseva arkkitehti Georg Henrikssonin suunnittelema 1940 rapatusta tiilestä rakennettu päätytornillinen pitkäkirkko. Kirkon torni on sijoitettu poikkeuksellisesti runkohuoneen toisen pitkän sivun kulmaukseen, kellot ovat kirkon rakentamisvuodelta 1940. Kirkon pinta-ala on 322 neliötä ja sinne mahtuu noin 350 henkeä. 14-äänikertaiset urut on valmistanut Kangasalan urkutehdas 1949. Alttaritaulu Tulkaa minun tyköni kaikki työtätekevät ja raskautetut, niin minä annan teille levon on Alf Danningin 1954 maalaama. Taiteilija menehtyi kesken maalaustyönsä, hänen oppilaansa viimeisteli taulun. Taulussa Jeesus on kuvattu suolahtelaiseen maisemaan. == Lähteet == Luokka:Äänekosken kirkot Luokka:Suolahti
Likolammi (Tammelan Huuvala)

Likolammi on Kanta-Hämeessä Tammelassa oleva lampi, joka kuuluu Ilmetynjoen valuma-alueeseen. Joki kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen. == Maantiede == Lammen pinta-ala on 0,74 hehtaaria ja sen pituus on 150 metriä ja leveys 80 metriä. Siihen laskee kaksi suo-ojaa ja kolmannesta purkautuu lammen vedet Vääräojaan, joka yhtyy Ilmetynjokeen. Järven rantaviiva on 0,41 kilometriä pitkä ja sen ranta on puoliksi suomaata ja puoliksi hiekkaisen harjun rinnettä. Harju kuuluu osana Kolmanteen Salpausselkään, ja lampi saa suurimman osan vedestään pohjavetenä, sillä alue on pohjavesivarannoiltaan hyvä. Lampi on rakentamaton ja sen vierestä kulkee yhdystie 2824. == Lähteet == Luokka:Ilmetynjoen valuma-alue Luokka:Tammelan järvet
Kapsantiini

Kapsantiini on karotenoideihin kuuluva kiteinen punainen rasvaliukoinen elintarvikeväri. Sen kemiallinen kaava on C40H56O3 ja moolimassa 584,871 g/mol, sulamispiste 177–178 °C, kiehumispiste 728,6 °C, suhteellinen tiheys 1,012 g/cm3 (vesi = 1,0 g/cm3), leimahduspiste 407,2 °C ja CAS-numero 465-42-9. Elintarvikkeiden lisäaineena kapsantiinin E-koodi on E 160c. Kapsantiini liukenee ainakin asetoniin, kloroformiin, metanoliin, etanoliin, eettereihin ja bentseeniin. Kapsantiinin rakenne sisältää molekyylin osan, joka absorboi energiaa (kromofori) suuremmalla kuin 290 nm aallonpituudella. Kapsantiinia saadaan uuttamalla Capsicum annuum -paprikasta. Kapsantiinia voidaan käyttää elintarvikkeissa mm. juomiin, jälkiruokiin, jäätelöön, hilloihin, makeisiin, kahvileipiin, hedelmänmakuisiin aamiaismuroihin, sinappiin, keittoihin ja kastikkeisiin. Kapsantiinilla ei ole enimmäismäärärajoituksia. Punaisessa chilissä kasvin värin aiheuttavat pääasiallisesti kapsantiini ja kapsorubiini (C40H56O4). == Lähteet == == Aiheesta muualla == *PubChem: Capsanthin *American Chemicals: Capsanthin *Human Metabolome Database (HMDB): Capsanthin *Food Component Database (FooDB): Capsanthin *Kyoto Encyclopedia of Genes and Genomes (KEGG): Capsanthin *ChemBlink: Capsanthin *Suna Kima, Tae Youl Haa & In Kyeong Hwang: Analysis, Bioavailability, and Potential Healthy Effects of Capsanthin, Natural Red Pigment from Capsicum spp., 2009 *Merriam-Webster Dictionaries: Capsanthin *Dr. Duke's Phytochemical and Ethnobotanical Databases: Capsanthin Luokka:Elintarvikevärit
Artur Befus

Artur Sergejevitš Befus (, s. 20. syyskuuta 1989, Nerehta, Kostroman alue) on Latvian ja Venäjän kansalaisuuden omaava jääpalloilija, pelipaikaltaan hyökkääjä. Hän edustaa Votkinskn Znamya-Udmurtiaa. Venäjän pääsarjassa hävi pelasi muutamia otteluita Dynamo Kazanin reiveissä. Befusin kasvattajaseura on Start, Nerehta, missä hän pelasi kolmen kauden ajan vuosina 2008–2011 ennen siirtymistään HK Borovitšiin. Siellä hän pelasi seuran toiminnan päättymiseen eli kevääseen 2011 asti. Kaudella 2009–2010 HK Borovitši pelasi Venäjänä pääsarjaa, ja Befus pelasi silloin 12 pääsarjaottelua. Syksyllä 2011 hän siirtyi Votkinskin Znamya-Udmurtian riveihin. Befus sai Venäjän ja Latvian kaksoiskansalaisuuden, mikä mahdollisti hänen esiintymisensä Latvian maajoukkueessa jääpallon kevään 2015 MM-kisoissa. Hänen nuorempi veljensä Janis Befus on myös jääpalloilija, ja on edustanut Venäjän maajoukkuetta ja saavuttanut Venäjän riveissä maailmanmestaruuksia. == Lähteet == * Befus rusbandy.ru-tietokannassa * Befus HK Borovitšin sivuilla Luokka:Venäläiset jääpalloilijat Luokka:Latvialaiset jääpalloilijat Luokka:Vuonna 1989 syntyneet Luokka:Elävät henkilöt